google/wiki40b huggingface dataset:
Grammoptera

Utseende

Nokså små, mørke trebukker, oftest med noe avdempet, metallisk glans. Antennene er tynne og omtrent så lange som kroppen. Kroppsformen er forholdsvis bred. Pronotum er mer eller mindre klokkeformet, dekkvingene nokså jevnbrede. Beina er nokså lange og tynne.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er utbredt i Holarktis og Asia.
Sykling under samveldelekene 2010

Sykling under de britiske samveldeleker 2010. Sykling var en av flere sporter under de nittende samveldelekene som ble arrangert i Delhi i India i perioden 3. til 14. oktober 2010. Det var tolvte gangen som Sykling var med på programmet i Samveldelekene. I lekene i 2010 ble det konkurrert i atten øvelser, fjorten i bane-, fire i landevei-. Det var ti øvelser for menn og åtte for kvinner de deltok i seks bane- og i to landeveisritt. Australia ble beste nasjon med fjorten gullmedaljer.
Norio Murata

Karriere

Norio Murata startet sin profesjonelle karriere i Oita Trinita i 1998. Han har også spilt for Mito HollyHock.
Solar Anus

Solar Anus er et musikkalbum med Årabrot, utgitt i 2011. Albumet er nominert i klassen Årets metal til Spellemannprisen 2011.
Vaktpostene

Handling

Filmen handler om rekrutten Arild, som stikker av fra militærtjenesten og kommer til et hjem for autistiske unger, der han vil være for å hjelpe til.
Wolmido monorail

Wolmido monorail er en monorail som for tiden er under bygging på Wolmidoøya i Incheon, Sør-Korea. Arbeidene på banen startet 4. juli 2008. Etter planen skulle banen åpne i mars 2010 etter flere forsinkelser, men åpningen er nå utsatt på ny.
Banen vil ha fire stasjoner og være 5,1 km lang, og vil forbinde Wolmido til Incheon stasjon, som er endeholdeplass for Seouls undergrunnsbane linje 1 i vest. 1,15 km er dobbeltspor, mens ringdelen av banen (3,94 km) er enkeltsporet. Det eksisterer planer for en utvidelse, som vil legge til 2 km og forbinde banen med Dongincheon stasjon, som er nest vestre stasjon på linje 1. Dette åpner for en ny loop tilbake til Incheon stasjon.
Banen blir den første i verden som benytter Einar Svensson's Urbanaut-teknologi.Togene vil ha en kapasitet på 70 personer, mens kostnaden for hele første fase er beregnet til 65 millioner USD. Incheon Transit Corporation skal operere banen.
Directors Guild of America

Directors Guild of America (DGA) er en forening for film- og TV-regissører over hele verden. Den ble først grunnlagt som Screen Directors Guild i 1936, men slo seg sammen med Radio and Television Directors Guild i 1960, og ble dagens DGA. DGAs hovedkvarter ligger på Sunset Boulevard i Hollywood. Per 2011 hadde foreningen 14 500 medlemmer. 
DGA er vert for den årlige Directors Guild of America-utdelingen hvor de deler ut priser til årets beste regibragder. Prisen for beste regi for en spillefilm har ofte vært en indikator på hvem som kommer til å vinne Oscar for beste regi noen uker senere: kun sju ganger siden prisens opprettelse har ikke vinnerne vært de samme. Det blir også delt ut priser innenfor fjernsyn, musikk og reklame. Den første prisen som ble delt ut var en ærespris til D. W. Griffith.
Fylkesvei 7878

Fylkesvei 7878 går mellom Bjorelvnes og Langnes i Lenvik kommune. Dens lengde er 8,7 km. Veien starter på Bjorelvnes ved Gisundet og går østover gjennom Sollidalen, tvers over Lenvikhalvøya til Langnes ved Rossfjordvatnet. Fv266 er ikke asfaltert.
Frem til 2019 hadde veien betegnelsen fylkesvei 266.
Steenske Forlag

Steenske Forlag (etablert 1829) var et norsk bokforlag, opprinnelig kalt Det Steenske Bogtrykeri.
I likhet med Cappelen som også ble etablert i 1829, var Steenske en bokhandel, som hadde eget trykkeri som bigeskjeft. Theodor Steen (1825–1901) ledet det på sent 1800-tall, og var en av de som startet Den norske forleggerforening. Steenske hadde på denne tiden blitt  et forlag som ga ut medisinsk og liberal religiøs litteratur.
Han ble etterfulgt av datteren Ingeborg Steen (1870–1937), som ved innvelgelsen ble første kvinne noensinne i forleggerforeningen. Hun var også William Nygaard d.e. sin suppleant til diskusjoner med Kirkedepartementet. Under hennes ledelse begynte forlaget å gi ut endel skjønnlitteratur.
Fra 1917 var det ledet av Torger Baardseth som også kjøpte det sammen med Jørgen Wright Cappelen fra Ingeborg Steen da hun ga seg i 1919. Det ble samtidig et søsterforlag til Cappelen, formelt eid av de samme. De to (søster)-forlagene var samlokalisert og ga stort sett ut skolelitteratur, mens Steenske fortsatte med litt mer skjønnlitteratur.
I 1943 ble Steenske endelig innlemmet i Cappelen.
Oppmålingen av verden

Oppmålingen av verden (tysk: Die Vermessung der Welt) er en roman skrevet i 2005 av den tyske forfatteren Daniel Kehlmann. Romanen handler om matematikeren og astronomen Carl Friedrich Gauss og oppdageren Alexander von Humboldt (som hadde med seg Aimé Bonpland på sine reiser), og deres forskjellige måter å måle opp jorden på, samt deres møte i 1828.
Boken ble oversatt til norsk av Sverre Dahl, og ble en bestselger. Innen 2009 hadde boken solgt 1,4 millioner kopier i Tyskland.
Torskemunndvergmåler

Utseende

En liten (vingespenn 16 – 18 mm), slank, brokete farget måler. Den kan kjennes fra andre arter, bortsett fra revebjelledvergmåler (Eupithecia pulchellata), på fargen. Fra revebjelledvergmåleren kjennes den på at den er noe mindre, mørkere, og at forvingens mørke tverrbånd mangler en markert knekk, men er nokså jevnt buet. Forvingen er ved roten grå i den fremste del, hvit bakerst. Deretter følger et oker-brunt (virker mer brunt enn gult) tverrbånd, et bredt, hvitkantet, mørkegrått tverrbånd som er nokså jevnt buet, et nytt okerbrunt tverrbånd, en smal, hvit tverrstripe, og ytterst er vingen grå. Bakvingen er farget omtrent som forvingen. Larven er grønngul med brune tverrflekker på ryggen.

Levevis

Denne arten har larver som utvikler seg i blomster og frøkapsler på lintorskemunn (Linaria vulgaris) og løvemunn (Antirrhinum spp.). De voksne målerne flyr i juli – august.

Utbredelse

Torskemunndvergmåleren lever over hele Europa og i Nord-Asia. I Norge er den funnet nord til Møre og Romsdal, men er uvanlig på Vestlandet, der den lignende arten revebjelledvergmåler er vanligst.
Newman/Haas/Lanigan Racing

Newman/Haas/Lanigan Racing (NHLR) er et motorsportslag som deltar i IndyCar Series i Indy Racing League. Laget ble dannet av Paul Newman og Carl Haas i 1982, med Mario Andretti som fører. Siden har laget vunnet 105 Champ Car-løp, samt førermesterskapet i 1984 med Mario Andretti, 1991 med Michael Andretti, 1993 med Nigel Mansell, 2002 med Cristiano da Matta og 2004, 2005, 2006 og 2007 med Sébastien Bourdais. I 2007 ble også Mike Lanigan partner i laget.
DTS

DTS vs Dolby Digital

DTS' nærmeste mer utbredte «konkurrent» er Dolby Digital som debuterte i kinoer januar 1992 i filmen Batman Returns og til forbrukermarkedet i 1995 i filmen Overhengende fare.
Nye dvd-utgivelser kommer gjerne med både Dolby Digital og DTS lydspor, men det mest utbredte er likevel Dolby Digital.
DTS skal være et bedre system enn Dolby Digital, da DTS har en bitrate på 768 eller 1536 kbit/s mot Dolby Digital som bruker 384 eller 448 kbit/s. Den mer enn doble bitraten på DTS-sporet skal visst nok gi et mer troverdig lydbilde med større dynamisk omfang og mindre støy.

5.1

DTS leverer som oftest 5.1-lyd, noe som betyr separate lydspor til 6 separate høyttalere, 2 front-høyttalere, 1 sentrert høyttaler i front, 2 surround-høyttalere bak og et separat lydspor for subwoofer som kalles LFE - Low Frequency Effects (lav-frekvens-effekter) og er som navnet tilsier dedikert til de laveste frekvensene i lydbildet.
Det finnes også 7.1-lyd. Dette betyr at lydbildet er delt opp i 8 separate lydspor som sendes til 8 separate høyttalere i hjemmekinosystemet. De to ekstra høytalerne er på hver side mellom front- og bakhøyttalere.
Sjørøveren Barbarossa

Barbarossa, fra italiensk for «rødskjegg», også kalt Khair ed-Din, var den yngste av to brødre som på 1500-tallet var aktive som sjørøvere i Middelhavet. 
Brødrene ble født i 1470-årene i byen Palaiokipos på øya Lesbos. De var sønner av en muslimsk prest, Yakup Ağa, og en gresk kristen kvinne fra øya. Faren hjalp til med osmanenes erobring av øya. Mange historikere anser at faren var en gresk janitsjar som stammet fra Ioannina. Den eldre broren hette Horuk (Aruk eller Urudzj). Den yngres egentlige navn Khizr, ble senere forandret av den sultanen til Khair ed-Din ("god i troen"), hvilket de kristne forvrengte til Hairaddin (Djereddin).
Tidlig skaffet begge brødrene seg et rykte som dristige sjømenn og ble en skrekk i middelhavslandene. Siden gikk de i tjeneste hos emiren av Tunis, og her gjorde de anselige erobringer langs kysten av Nord-Afrika. I 1515 ble Horuk sendt for å hjelpe emiren av Alger mot spanjolene. Han beseiret spanjolenes flåte og tok deretter kontroll over Alger med omgivelser og myrdet sultanen, noe som tvang resten av det styrtede dynastiet til å flykte. I 1518 døde Horuk i et slag ved Oran mot spanjolene da disse forsøkte å gjenopprette det gamle styret.
Khair ed-Din etterfulgte sin bror som hersker over Alger og stilte seg i 1519 under den osmanske sultanens overhøyhet samt utvidet snart sitt område gjennom å underlegge seg Tunis. Han organiserte sjørøveriet på Middelhavet i stor skala og ledet en stor osmansk flåte under sultan Suleimans krigstog mot det habsburgske Østerrike under keiser Karl V. Dette skjedde i år 1535 i det slaget om Tunis, et land han erobret og ga tilbake til den fordrevne fyrsten.
Khair ed-Din, innesperret i Alger, fortsatte å være de kristnes gissel. Han ble i 1536 av Suleiman I utnevnt til øverstkommanderende (beglerbeg) over den osmanske flåten og bortførte innbyggerne i byen Mahón på Menorca, slo seg ned i Arta-viken hvor den genovesiske admiralen Andrea Doria regjerte og erobret i 1539. Han erobret Castelnuovo på Dalmatia-kysten etter hard kamp i 1540 og tilintetgjorde en kristen flåte ved Kreta, og i 1542 kom han med en stor sjømakt Frans I av Frankrike til hjelp under den fransk-osmanske alliansen, samt medvirket til erobringen av Nice.
Han døde i høy alder i Konstantinopel i 1546.
Valentin Chalier

Valentin Chalier eller Sha Ruyu, Yongheng (født 10. desember 1697 i Oulx, en by i de piemontesiske alper, nå såvidt i Italia, død 8. desember 1747 i Jiangxi i Kina) var en katolsk kinamisjonær tilhørende jesuittordenen.
Han kom til Kina i 1728, og virket i Beijing der han lenge var superior for byens og så hele landets franske jesuitter.
Den lille hvite hesten

Den lille hvite hesten (engelsk: The Little White Horse) er en barnebok fra 1946  av den britiske forfatteren Elizabeth Goudge. Boka ble tildelt Carnegie Medal in Literature da den utkom. Den handler om Maria Merryweather som blir foreldreløs i en alder av 13, og flytter til sin voksne fetter på Moonacre Manor. 
Handlingen er lagt til 1842. Maria oppdager at herregården er hjemsøkt av gamle forbannelser, og at det er hennes oppgave, som «Måneprinsessen», å lege disse sårene. Her oppdager hun en magisk verden, med en løve, en enhjørning og andre fabeldyr.
Boka nevnes ofte som en favorittbok, blant annet av J.K. Rowling.
Boka utkom på norsk i 1949, oversatt av Anders Hagerup. Den er er filmet to ganger, som BBC-serien Moonacre i 1994 og som The Secret of Moonacre i 2009. Dakota Blue Richards spilte hovedrollen i 2009-filmen.
Mekorot

Mekorot er Israels nasjonale vannleverandør. Selskapet ble grunnlagt i 1937 og leverer 90 prosent av drikkevannet i landet. Selskapet dekker totalt 80 prosent av behovet for vann i Israel og regnes som et av verdens mest avanserte selskaper for levering av vann.
40 prosent av vannet som Mekorot leverer, kommer fra Genesaretsjøen, resten kommer fra grunnvannsforekomster. Mekorot driver to store anlegg for avsalting av havvann, og tre nye er under bygging.
Demokratiepreis

Demokratiepreis, også kjent som Blätter-Demokratiepreis, blir delt ut av Blättern für deutsche und internationale Politik og Blätter-Selskapet (Gesellschaft zur Förderung politisch-wissenschaftlicher Publizistik und demokratischer Initiativen e.V.). Demokratiepreis blir gitt mennesker som "med sin praktiske innsats har arbeidet mot vold og for menneskeretter og demokratiske grunnretter". Prisen blir delt ut hvert tredje år. 
Prisvinneren får 5000 Euro. 
Die Blätter für deutsche und internationale Politik er det mest leste politisk-vitenskapelige tidsskrift i det tyske språkområdet.
Søndagsavisa

Søndagsavisa er et norsk nyhetsprogram som gikk på NRK Radio fra 1970-tallet til 2015. Programmet inneholdt nyheter, debatter, intervjuer, reportasjer og musikk. Det gikk søndager kl. 11 på P2 og hadde en times varighet. Det ble produsert av nyhetsredaksjonen i NRK og var en del av Dagsnytt-redaksjonens magasinavdeling.
Programmet hadde omlag 100 000 lyttere i 2015.
Siste sending gikk den 25. oktober 2015.
Charles Gounod

Biografi

Gounod ble født i Paris, hans mor var pianisten Victoire Lemachois og hans far var kunstneren François-Louis Gounod (1758–1825). Moren var hans første pianolærer. Under hennes veiledning viste Gounod sine første musikalske talenter. Han kom inn på Pariskonservatoriet, hvor han studerte under Fromental Halévy og Pierre Zimmermann (han giftet seg senere med Zimmermanns datter). I 1839 ble Charles Gounod tildelt Prix de Rome for sin kantate Fernand. Han fulgte dermed i sin fars fotspor; faren hadde i 1783 blitt tildelt Prix de Rome i kategorien «maleri».
I Italia studerte han musikk av Palestrina og andre sakrale verk fra det sekstende århundre, og var hele livet påvirket av denne musikken. I denne perioden komponerte han blant annet Messe a tre (1841).
I 1855 skrev Gounod to symfonier. Hans Symfoni nr. 1 i D-dur inspirerte Georges Bizet til å skrive sin Symfoni i C-dur. 
På oppfordring fra sin venninne Pauline Viardot komponerte Gounod sin første opera, Sapho, i 1851. Den fikk en god mottagelse hos både operakritikere og publikum, men ble en kommersiell fiasko. Han hadde ingen stor scenisk suksess før operaen Faust (1859), som var basert på Johann Wolfgang von Goethes skuespill med samme tittel. Faust er fortsatt Gounods mest kjente komposisjon, og selv om det tok en stund før den gjorde suksess, ble Faust en av de mest iscenesatte operaer gjennom tidene. Allerede i 1894 hadde denne operaen blitt oppført 1000 ganger på Parisoperaen, og i 1934 passerte den 2000 oppsetninger samme sted. 
Den romantiske og melodiøse operaen Romeo og Julie, basert på William Shakespeares skuespill med samme navn, hadde premiere i 1867. Den har blitt satt opp nå og da, men har aldri kommet i nærheten av Fausts popularitet. Operaen Mireille fra 1864 har vært beundret av kjennere, men slo ikke an hos allmennheten. De andre Gounod-operaene har stort sett gått i glemmeboken. 
Da Frankrike ble angrepet av Tyskland i 1870 flyktet Gounod og familien til England, der han ble den første dirigenten i det som nå er ”Royal Choral Society”. Mange av hans verker fra denne tiden er vokalmusikk. Gounod dro tilbake til Frankrike i 1874, han var da utslitt og syk etter å ha blitt utnyttet av sangerinnen Georgina Weldon (1837-1914) gjennom flere år. Georgina Weldon gikk senere til søksmål mot ham, og i 1885 vant hun en rettssak mot ham i England.
Senere i livet vendte Gounod tilbake til sine tidligere religiøse impulser og skrev mer kirkemusikk. Hans Marche Pontificale (norsk: Pavemarsj eller Pavens marsj) ble fra 1949 Vatikanstatens offisielle nasjonalhymne. Verket ble første gang fremført 11. april 1869 til ære for pave Pius IX.
Charles Gounod ble i juli 1888 utnevnt til storoffiser av Æreslegionen. 
I 1893 døde han av slag i Saint-Cloud, like etter at han hadde ferdigstilt et requiem for sitt barnebarn. Han fikk en statsbegravelse fra Madeleine-kirken i Paris, og etter hans eget ønske ble det fremført en gregoriansk messe under begravelsen. Gounod er gravlagt på Cimetière d´Auteuil.
Det korte stykket Sørgemarsj for en dukke fikk uventet et nytt liv fra 1955, da det ble brukt som gjennomgangstema i TV-serien «Alfred Hitchcock Presents».
Punk metal

Punk metal (også kjent som metalpunk) er en fellesbetegnelse på en kryssningssjanger som krysser heavy metal med punk rock. Band som spiller under denne termen krysser ofte ekstrem metal og hardcore punk-sjangrene.
Revolusjonen på Zanzibar

Bakgrunn

Etter at omanerne tok kontrollen over øyene fra portugiserne fra 1728, var disse et biland under Oman, og disse beholdt makten over området selv etter 1890 da øyene ble et britisk protektorat. Den arabiske minoriteten beholdt videre makten etter at øyene fikk sin selvstendighet fra Storbritannia i 1963. Til tross for at partiet Afro-Shirazi Party (ASP) vant parlamentsvalget i 1963 med 54 prosent av stemmene, ble partiet kraftig underrepresentert i parlamentet, noe som førte til en stor frustrasjon. Partiet allierte seg da med Umma-partiet som bestod av arabiske sosialister.

Opprøret

Tidlig om morgenen 12. januar 1964 mobiliserte ASP-medlemmet John Okello mellom 600 og 800 revolusjonære på hovedøya Unguja. Etter å ha slått landets politistyrker og beslaglagt dere våpen, fortsatte opprørerne til Steinbyen hvor de styrtet sultanen Sayyid Jamshid ibn Abdullah og dennes regjering. Etterdønningene etter opprøret krevde et stort antall liv, særlig arabere og sørasiater. Antallet er omstridt, men varierer mellom noen hundre og opp til 20 000. ASP-lederen Abeid Karume ble landets nye president og statssjef. Umma-partiet fikk regjeringssjefen.
Flaggdag for Danmarks utsendte

Flaggdag for Danmarks utsendte (dansk Flagdag for Danmarks udsendte) er en merkedag i Danmark, 5. september, da det flagges til ære for alle soldater som har vært utsendt på internasjonale oppdrag for Danmark siden 1948.
Initiativtaker bak flaggdagen var overkonstabel Kim Eik Thygesen, som startet sin militære verneplikt ved Prinsens Livregiment i Skive tilbake i 2003, ble utsendt til Kosovo i 2004/05 og deretter til Afghanistan (Helmand) i 2006 og 2009 med Bornholms Letopklaringseskadron. Han begynte å samle støtte til flaggdagen via internettet i 2006. Ideen vant gehør på Christiansborg, og etter en del diskusjon om valg av dato ble flaggdagen i mars 2009 offisielt vedtatt av partiene bak det danske forsvarsforliket for 2004-2009. For å oppnå bredest mulig tilslutning ble det valgt en "nøytral" dato, det vil si ikke årsdagen for en historisk begivenhet. Dansk Folkeparti hadde ellers snakket varmt om 29. august, da Danmark i 1943 forlot samarbeidspolitikken med Nazi-Tyskland, mens Venstre foretrakk 31. august, da korvetten Olfert Fischer i 1990 ble sendt til Den persiske gulf som en del av Gulf-krigen.
Språklaboratorium

Språklaboratorium, ofte bare kalt språklab, er et klasserom utstyrt med spesielle tekniske hjelpemidler for å gjøre det lettere å lære fremmedspråk og øve på det muntlige språket. I tradisjonelle språklaboratorier var klasserommet innredet med et kateter der læreren kunne betjene et kontrollpanel og en enkel telefonsentral, og en rekke lydskjermede båser med båndopptaker, høretelefoner og mikrofoner der elevene kunne arbeide individuelt med uttale og lytteforståelse og samtidig bli kontrollert og få veiledning av læreren. 
Språklaboratorier med gammeldagse lydbånd og kassetter brukes svært sjelden i dag, men var vanlig ved velutstyrte gymnaser, høyskoler og universiteter fra 1960- til 90-tallet. Laboratoriene og den analoge teknologien er erstattet av digitale læremidler, ofte ulike dataprogrammer og internettjenester knyttet mer individuelt til en PC uavhengig av klasserommet. Enkelte av tjenestene kalles digitalt språklaboratorium. Språklaboratorier kan også bestå av flyttbart utstyr.
Nordnorsk Forfatterlags fondsstipend

Nordnorsk forfatterlags fondsstipend er et litteraturstipend som tildeles en forfatter som fremmer og styrker nordnorsk skrivekunst. Nordnorsk forfatterlag fikk i 1985 tildelt Fritt Ord-prisen på 100 000 kroner. Pengesummen ble satt inn i et fond, der rentene utgjør dette stipendet.
Silenced

Silenced – China’s Great Wall of Censorship er en bok skrevet av nordmennene Øystein Alme og Morten Vågen. Boken ble utgitt på forlaget Amaryllis i mai 2006.
Boken forteller om menneskerettigheter, ytringsfrihet og sensur i Kina og Tibet. Pressefrihetsorganisasjonen Reporters Without Borders sier følgende om boka: «this book takes the reader on a fascinating and disturbing trip behind China’s Great Wall of Censorship. It also tells the story of Voice of Tibet, the radio station China couldn’t silence.»
Ifølge forlagssentralens informasjonstjenester handler boken om media, sensur og menneskerettigheter i Kina og Tibet. Den forteller om hvordan sensurinstansene opererer i Kina, om hvorfor ikke kinesiske myndigheter tolererer kritiske stemmer, og om hvorfor de i stor grad slipper unna internasjonal fordømmelse. Boken tar for seg de nye utfordringene sensurregimet i Kina står overfor, ikke minst med tanke på ny teknologi og kommunikasjonsmidler som mobiltelefoni og Internett.
Boken har siden kommet ut på flere språk, blant annet på kinesisk og på polsk .
Tornerose (film)

Popularitet og økonomi

Tornerose ble ikke den publikumssuksess som Disney hadde håpet på da den opprinnelig ble satt opp på kino. Den ble satt opp flere ganger i ettertid og har totalt innbrakt $51,6 millioner i USA.
Produksjonskostnadene var på $6 millioner.

Anmelderne

Den ble godt mottatt av anmelderne, noe som gjenspeiles i at den har fått 90 % på Rotten Tomatoes. Den amerikanske filmkritikeren Leonard Maltin har gitt den 3 av 4 stjerner i sin Movie Guide.

Priser

Den vant ingen priser, men ble nominert til en Oscar for beste musikk og en Grammy for beste soundtrack.
Jordbærstrå

Jordbærstrå er et samlealbum med barnesanger av Vidar Sandbeck, utgitt av Normann Records i 2003. Plata inneholder NRK-opptak fra 1960 til 1982, tidligere ikke utgitt på plate.
Lushui-demningen

Lushui-demningen er en demning med vannkraftverk under planlegging i provinsen Yunnan i Kina, i elven Nu (Salween) nær Myanmar. Anlegget er svært omstridt. Det ble planlagt igangsatt i 2008, og skal eter tidligere vedtak stå ferdig i 2015. Det er usikkert om tidsplanen vil holdes.
Total effekt blir inntil 2 400 MW, som vil gjøre kraftverket til et av de sytti kraftigste i verden.
Erling Rønneberg

Familie

Hans farfar var Joachim Holmboe Rønneberg. Hans bror Joachim Rønneberg gjorde tjeneste i kompani Linge.

Andre verdenskrig

I Ålesund var han med på å gi ut illegale aviser. Han dro til Storbritannia og ble opplært som radiotelegrafist i Secret Intelligence Service. I 1944 opprettet han SIS radiostasjonen Haga på Torholmen nord for Ålesund.

Etter krigen

I 1949 tok han eksamen i økonomi fra Cambridge. Fra 1964 ble han Ski kommunes første rådmann. Denne stillingen hadde han i 27 år og la i denne perioden fram i alt 21 179 saker til politisk behandling i formannskap og kommunestyre. Dette var en ekspansiv periode for Ski kommune, og innbyggertallet ble fordoblet.
Som pensjonist brukte Rønneberg mye tid på lokalhistorisk arbeid, og han formidlet opplevelser fra andre verdenskrig, hvor han deltok aktivt i motstandskampen, til ungdom i kommunen. For dette arbeidet fikk han Ski kommunes kulturpris i 1999.
Clinteroides

Utseende

Nokså små, blanke gullbasser, mørkt rødbrune til svarte med hvite flekker.
Pronotum er ofte rødt.

Utbredelse

Slekten er utbredt i Afrika.